b'\n_START_ARTICLE_\nAntroposofi\n_START_PARAGRAPH_\nAntroposofi adalah sebuah istilah yang digunakan untuk menerangkan pengetahuan tentang manusia.  Namun hal ini juga berkaitan dengan aspek pengetahuan yang ingin menjelaskan tentang Tuhan atau yang disebut teosofi.  Istilah Antroposofi sendiri berasal dari bahasa Yunani, anthropos dan sophia, iaitu manusia dan pengetahuan. _NEWLINE_Idea ini merupakan sistem falsafah - agama yang dikemukakan oleh Rudolf Steiner (1861-1925).  Teori ini sangat dipengaruhi oleh teologi agama Hindu.  Sekilas mengenai Steiner, bahawa dia adalah ahli dalam bidang kerohanian, hidup di India untuk melakukan penyelidikan, dan selalu tertarik dengan hidup yang sarat misteri; ia mendalami yoga, karma, agama Buddha dan falsafah Timur di India.  Waktu kemunculannya adalah menjelang Perang Dunia I, dan dianggarkan masih hidup di Republik Persekutuan Jerman, Inggeris dan juga Amerika Syarikat. _NEWLINE_Pemikiran Anthroposofi disebut juga sebagai teori mistik, percampuran falsafah agama yang dipinjam dari pemikiran Neoplatonisme dan Pitagorian, mistisisme, Kabalisme dan falsafah alam Jerman.  teori berciri pendewaan terhadap kudrat manusia yang mempunyai karsa atau kehendak.  Bagi teori ini, kudrat yang ada pada manusia hanya boleh disingkap oleh manusia yang mempunyai karsa tadi.'